

 REPUBLIKA HRVATSKA

BRODSKO-POSAVSKA ŽUPANIJA

 OPĆINA BEBRINA

 OPĆINSKO VIJEĆE

 Bebrina 83, 35254 Bebrina,

 OIB: 52630455645

 Tel:035/433-109

KLASA: 024-02/24-02/57

URBROJ: 2178-2-03-24-1

Bebrina, 16. prosinca 2024. godine

Na temelju članka 27. Zakona o lokalnoj i područnoj (regionalnoj) samoupravi („Narodne novine“ broj 33/01, 60/01, 129/05, 109/07, 125/08, 36/09, 36/09, 150/11, 144/12, 19/13, 137/15, 123/17, 98/19 i 144/20), a u vezi s člankom 41. i 42. Zakona o socijalnoj skrbi („Narodne novine“ broj 18/22, 46/22, 119/22, 71/23, 156/23), člankom 30. Zakona o Hrvatskom Crvenom križu („Narodne novine“ broj 71/10 i 136/20) i članka 32. Statuta općine Bebrina („Službeni vjesnik Brodsko-posavske županije“, broj 2/2018., 18/2019 i 24/2019 i „Glasnika Općine Bebrina“ broj 01/2019, 02/2020 i 4/2021), Općinsko vijeće općine Bebrina na svojoj 21. sjednici održanoj dana 16. prosinca 2024. godine donosi

# **P R O G R A M**

# **javnih potreba u socijalnoj skrbi, novčane pomoći građanima, pronatalitetne i demografske mjere u 2025. godini**

**Članak 1.**

 Programom javnih potreba u socijalnoj skrbi na području općine Bebrina u 2025.godini (u daljnjem tekstu: Program) osigurava se zaštita i pomaganje osoba koje su ugrožene, nemoćne ili druge osobe koje same ili uz pomoć članova obitelji ne mogu zadovoljiti svoje potrebe, zbog nepovoljnih osobnih, gospodarskih, socijalnih ili drugih okolnosti.

 Cilj Programa je podizanje općeg životnog standarda građana i njihovih obitelji, osiguravanje potrebnih sredstava za život i pružanje usluga pojedincima, koji se uslijed društvenih ili prirodnih uzroka nalaze u posebnom stanju potrebe za društvenom pomoći.

**Članak 2.**

 Sredstva za javne potrebe u socijalnoj skrbi osigurat će se u Proračunu općine Bebrina i raspoređuju se kako slijedi:

|  |  |
| --- | --- |
| ***PROGRAM*** | ***Plan*** ***2025.*** |
| *Naknada rodiljama za novorođenčad* | *15.000,00 EUR* |
| *Kapitalne donacije građanima i kućanstvima* | *8.000,00 EUR* |
| *Potpore za Crveni križ, a sukladno Zakonu o Hrvatskom Crvenom križu* | *3.000,00 EUR* |
| *Pomoći građanima i kućanstvima u novcu i naravi* | *15.000,00 EUR* |
| **UKUPNO:** | **41.000,00 EUR** |

**Članak 3**.

Za osobe koje ostvaruju pravo na naknadu za troškove stanovanja, sukladno Zakonu o socijalnoj skrbi, naknada se može odobriti u novcu izravno korisniku ili na način da općina Bebrina djelomično ili u cijelosti plati račun izravno ovlaštenoj pravnoj ili fizičkoj osobi koja je izvršila uslugu.

**Članak 4.**

##### Ovaj Program stupa na snagu 1. siječnja 2025. godine i objavit će se u Glasniku Općine Bebrina.

**OPĆINA BEBRINA OPĆINSKO VIJEĆE**

PREDSJEDNIK OPĆINSKOG VIJEĆA

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Mijo Belegić, ing.

DOSTAVITI:

1. Jedinstveni upravni odjel, sjednice
2. Glasnik Općine Bebrina
3. Ministarstvo rada, mirovinskoga sustava, obitelji i socijalne politike
4. Pismohrana